2		52. St-6217/15-12

[bookmark: _GoBack][image: ]
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II							52. St-6217/15-12
					
U  I M E  R E P U B L I K E  H R V A T S K E

R J E Š E N J E
									
	Trgovački sud u Zagrebu po sucu pojedincu Ljiljani Tomić kao stečajnom sucu po zahtjevu predlagatelja Financijska agencija, RC Zagreb, Podružnica Zagreb, Trg svibanjskih žrtava 1995. 1, Zagreb, radi zahtjeva za pokretanje skraćenog stečajnog postupka nad dužnikom KAMINI BORAC d.o.o., OIB: 22192592083, D. Cesarića 6, 10 000 Zagreb, 3. siječnja 2017. godine,

r i j e š i o  j e

	Obustavlja se skraćeni stečajni postupak nad dužnikom KAMINI BORAC d.o.o., OIB: 22192592083, D. Cesarića 6, 10 000 Zagreb.  

Obrazloženje

	Podneskom od 13. studenog 2015. godine predlagatelj Financijska agencija, RC Zagreb, Podružnica Zagreb, Trg svibanjskih žrtava 1995. 1, Zagreb, podnijela je ovom sudu Zahtjev za provedbu skraćenog stečajnog postupka temeljem čl. 444. st. 1. SZ (NN 77/15).
	Zaključkom donesenim dana 26. studenog 2015. godine sud je pozvao HZMO da u roku od osam dana dostave podatak ima li dužnik zaposlenih osoba.
Podneskom od 29. prosinca 2015. godine HZMO je obavijestio sud da dužnik nema zaposlenih osoba.
Povodom predmetnog Zahtjeva, sud je dana 30. prosinca 2015. godine objavio Oglas kojim je (u točki III) pozvao osobe ovlaštene za zastupanje dužnika po zakonu u roku od 15 dana podnijeti sudu javnobilježnički ovjereni popis imovine i obveza na propisanom obrascu, a točkom IV vjerovnike dužnika da u roku od 45 dana od objave Oglasa predlože otvaranje stečajnog postupka, te po pozivu suda predujme sredstva za namirenje, a dužnikove vjerovnike pozvao predložiti otvaranje redovnog stečajnog postupka uz upozorenje o pravnim posljedicama nepodnošenja takovog prijedloga.
	Sud je dana 30. prosinca 2015. godine donio Zaključak kojim poziva osobe ovlaštene za zastupanje dužnika po zakonu u roku od 8 dana dostaviti sudu javnobilježnički ovjerovljen popis imovine obveza na propisanom obrascu.
Podneskom od 8. veljače 2016. godine vjerovnik RH, Ministarstvo financija, Porezna uprava, Područni ured Zagreb podnijela je prijedlog za otvaranje stečajnog postupka, obzirom da ima tražbinu prema dužniku u iznosu od 69.275,29 kn koja se temelji na knjigovodstvenom stanju duga na dan 25. siječnja 2016. godine.
Podneskom od 8. veljače 2016. godine Ministarstvo financija, Porezna uprava obavijestila je sud da u postupku naplate potraživanja pokrenula postupak prikupljanja dokumentacije u svrhu upisa založnog prava na nekretnini u vlasniku ovršenika upisanoj u zk. ul. 8028, poduložak 21 k.o. Vrapče novo, k.č. 4312/5- stambena zgrada i dvorište u Zagrebu, Ulica D. Cesarića br. 6 i 8 u površini od 468 m2, koja se sastoji od: etaža 166/10000, posebni dio 21- lokal L5 u prizemlju ukupne površine 16,05 čm, kućni broj 6, stubište ST2, na prilogu 17 označen narančastom bojom. 
	Odredbom čl. 431. SZ regulirano je u st. 1. da ako osobe ovlaštene za zastupanje dužnika po Zakonu u roku od 15 dana ne podnesu popis imovine i obveza dužnika ili ako iz tog popisa proizlazi da dužnik ima imovinu koja nije dostatna za namirenje predvidivih troškova stečajnog postupka, te ako u roku od 45 dana ni jedan vjerovnik ne predloži otvaranje stečajnog postupka i ne predujmi sredstva za namirenje stečajnog postupka, smatrat će se da je dužnik nesposoban za plaćanje. 
Odredbom čl. 433. SZ određeno je da ako nisu ispunjene pretpostavke za istodobno otvaranje i zaključenje skraćenog stečajnog postupka u smislu odredba čl. 431. ovog Zakona sud će obustaviti skraćeni stečajni postupak i odgovarajućom primjenom općih odredbi stečajnog postupka ovog Zakona donijeti rješenje o pokretanju prethodnog postupka, odnosno otvaranju stečajnog postupka. 
	Kako nisu ispunjene pretpostavke iz čl. 431. SZ, to je temeljem čl. 433. SZ riješeno kao u Izreci. 

Zagreb, 3. siječnja 2017. godine
							

									SUDAC:
									Ljiljana Tomić, v.r. 


Uputa o pravnom lijeku:
Protiv ovog rješenja dopuštena je  žalba Visokom trgovačkom sudu RH, a koja se podnosi u roku od 8 dana ovome sudu u 3 primjerka.  




Za točnost otpravka:
Maja Malec

